शहर में 42 कैमरों से रहेगी लोगों पर नजर
अलवर. कैमरों के लोकार्पण कार्यक्रम में बोलते जिला कलेक्टर।
अलवर | आईजीजयपुर रेंज हेमंत प्रियदर्शी ने कहा कि सीसीटीवी कैमरे लगाने से अपराध पर नियंत्रण करने में पुलिस को आसानी होगी। महज गश्त के भरोसे अपराधों पर काबू पाना मुश्किल है। इसलिए आमजन के सहयोग से अलवर भिवाड़ी में सीसीटीवी कैमरे लगाए गए हैं। आईजी प्रियदर्शी रविवार को जिला व्यापार महासंघ की ओर से राजर्षि रंगमंच पर आयोजित सीसीटीवी कैमरों के लोकार्पण कार्यक्रम को संबोधित कर रहे थे। कार्यक्रम की अध्यक्षता जिला कलेक्टर मुक्तानंद अग्रवाल ने की। विशिष्ट अतिथि एसपी राहुल प्रकाश डिप्टी कमिश्नर आयकर मोनिषा थीं। एसपी राहुल प्रकाश ने बताया कि व्यापारियों के सहयोग से शहर के मुख्य मार्ग चौराहों पर 42 सीसीटीवी कैमरे लगाए गए हैं। जिला कलेक्टर मुक्तानंद अग्रवाल ने कहा कि यूआईटी की ओर से लगाए गए सीसीटीवी कैमरे देखरेख के अभाव में खराब हो गए। इनको दुरुस्त करने के लिए प्रस्ताव तैयार कर सरकार को पत्रावली भिजवाई है। कार्यक्रम के दौरान सीसीटीवी कैमरे लगाने वाले व्यापारियों का सम्मान किया गया। आईजी, कलेक्टर एसपी ने उत्कृष्ट कार्य करने वाले कोतवाली थानाधिकारी रामसिंह, एमआईए थानाधिकारी पवन कुमार चौबे, टपूकड़ा थानाधिकारी जहीर खान सहित सीसीटीवी कैमरे लगाने में सहयोग करने वाले व्यापार महासंघ के महामंत्री रमेश जुनेजा, मंत्री मुकेश विजय, हरमीत सिंह मेहंदीरत्ता, प्रमोद विजय, विपिन खण्डेलवाल, गोरी शंकर विजय, मनोज शर्मा, दिनेश खण्डेलवाल, महेश खण्डेलवाल, मनोज विजय, रमेश सिंघल, नरेश तख्तानी, दिनेश रावत, कैलाश खण्डेलवाल आदि माल्यार्पण स्मृति चिन्ह भेंट कर सम्मान किया। शेष| पेज 14
संचालनमहेश गर्ग धर्मवीर पाराशर ने किया। एएसपी पारस जैन ने सभी का धन्यवाद ज्ञापित किया। इस अवसर पर व्यापार महासंघ अध्यक्ष सुभाष अग्रवाल सहित अन्य व्यापारी मौजूद थे।
गैस सिलेंडर में आग लगने से मची अफरा-तफरी
लोकार्पण कार्यक्रम के दौरान राजर्षि अभय समाज रंगमंच परिसर में एक और हलवाई गैस चूल्हे पर नाश्ता तैयार कर रहे थे। तभी तेज धमाके के साथ गैस सिलेंडर की नली फट गई और सिलेंडर में आग लग गई। इस दौरान जिला कलेक्टर संबोधित कर रहे थे। कलेक्टर को अपनी स्पीच बीच में ही बंद करनी पड़ गई। वहीं हलवाई नंदू ने तत्परता दिखाते हुए आग से भभक रहे गैस सिलेंडर पर टाट की बोरी डाल कर आग पर काबू पा लिया और बड़ा हादसा होने से टल गया।
hin_Deva bho_Deva hin_Deva hin_Deva hin_Deva hin_Deva